Φεντερίκο Ντιμάρκο

Ο Φεντερίκο Ντιμάρκο (Federico Dimarco, 10 Νοεμβρίου 1997) είναι Ιταλός επαγγελματίας ποδοσφαιριστής που αγωνίζεται ως αριστερός οπισθοφύλακας για την Ίντερ της Σέριε Α και την εθνική ομάδα της Ιταλίας.

 Καριέρα σε συλλόγους 

 Ίντερ 
Βγαλμένος από την ακαδημία της Ίντερ, ο Ντιμάρκο έκανε το επίσημο ντεμπούτο του για το σύλλογο στις 11 Δεκεμβρίου του 2014, σε ηλικία 17 ετών, όταν ήρθε και αντικατέστησε τον Ντανίλο Ντ'Αμπρόσιο στο 84ο λεπτό του ισόπαλου αγώνα με την Καραμπάγ στα πλαίσια της φάσης των ομίλων του ΟΥΕΦΑ Γιουρόπα Λιγκ, με την ομάδα του να έχει ήδη εξασφαλίσει την πρόκριση για την επόμενη φάση της διοργάνωσης.   Ο Ντιμάρκο έκανε το ντεμπούτο του στη Σέριε Α στις 31 Μαΐου του 2015, στο τελευταίο παιχνίδι της σεζόν σε μία νίκη με 4-3 επί της Έμπολι, αντικαθιστώντας τον Ρονδρίγο Παλάσιο στο 89ο λεπτό του παιχνιδιού. 

 Δανεισμός στην Άσκολι 
Τον Ιανουάριο του 2016, ο Ντιμάρκο παραχωρήθηκε δανεικός στην Ασκόλι της Σέριε Β, με συμβόλαιο διάρκειας 6 μηνών. Στις 6 Φεβρουαρίου, ο Ντιμάρκο έκανε το ντεμπούτο του για την Ασκόλι στην Σέριε Β, σε μία ισοπαλία με 0-0 απέναντι στην Λατίνα.  Ο Ντιμάρκο ολοκλήρωσε τον 6μηνο δανεισμό του στην Ασκόλι, μετρώντας 15 εμφανίσεις και 4 ασίστ.

 Δανεισμός στην Έμπολι 
Ο Ντιμάρκο παραχωρήθηκε εκ νέου δανεικός, αυτήν την φορά στην Έμπολι, με δανεισμό διάρκειας μίας σεζόν.  Στις 28 Αυγούστου του 2016 έκανε το ντεμπούτο του για την Έμπολι στην Σέριε Α, σε μια ήττα με 2-0 από την Ουντινέζε, αντικαθιστώντας τον Μάρκο Ζάμπελλι στο 69ο λεπτό της αναμέτρησης.  Τελείωσε ο δανεισμός του στην Έμπολι, με τον παίκτη να καταγράφει 13 εμφανίσεις, με την Έμπολι να υποβιβάζεται στην Σέριε Β. 

 Σιόν 
Στις 30 Ιουνίου 2017, ο Ντιμάρκο πωλήθηκε στην Σιόν  έναντι 3,91εκ. ευρώ.  Στις 23 Ιουλίου του 2017, πραγματοποίησε το ντεμπούτο του με την Σιόν στην Ελβετική Σούπερ Λιγκ, σε μια νίκη με 1-0 επί της Τουν. Αντικαταστάθηκε από τον Κουέντιν Μασεϊράς στο 41ο λεπτό της αναμέτρησης, καθώς ο παίκτης ένιωθε ενοχλήσεις στο πόδι.

 Επιστροφή στην Ίντερ 
Στις 5 Ιουλίου 2018, η Ίντερ ενεργοποίησε την ρήτρα εξαγοράς, για να φέρει πίσω τον Ντιμάρκο έναντι 7 εκατομμυρίων ευρώ.

Στις 7 Αυγούστου 2018, ο Ντιμάρκο δόθηκε δανεικός στην Πάρμα με επιλογή αγοράς. Έκανε το ντεμπούτο του για την Πάρμα στις 12 Αυγούστου, στα πλαίσια του τρίτου γύρου του Κόπα Ιτάλια, σε μία ήττα με 1-0 από την Πίζα.  Στις 16 Σεπτεμβρίου, σκόραρε το πρώτο του γκολ στην Σέριε Α, σε μια νίκη της ομάδας του με 1-0 επί της Ίντερ στο Σάν Σίρο.

Στις 31 Ιανουαρίου 2020, ο Ντιμάρκο μετακόμισε στην Ελλάς Βερόνα ως δανεικός μέχρι το τέλος της σεζόν, με οψιόν αγοράς.  Στις 9 Σεπτεμβρίου του 2020, ο δανεισμός του στον σύλλογο της Βερόνας ανανεώθηκε για ακόμη έναν χρόνο.  Στις 23 Δεκεμβρίου του 2021, επέκτεινε το συμβόλαιό του με την Ίντερ μέχρι τον Ιούνιο του 2026.

Στις 10 Ιουνίου του 2023, ο Ντιμάρκο αγωνίστηκε στον τελικό του Τσάμπιονς Λιγκ εναντίον της Μάντσεστερ Σίτι, όπου έχασε μεγάλη ευκαιρία να ισοφαρίσει το παιχνίδι, τρία λεπτά μετά το γκολ του Ρόντρι από πλευράς των Άγγλων. Το σουτ του, σταμάτησε πάνω στον συμπάικτη του. Ρομέλου Λουκάκου.

Στις 12 Νοεμβρίου 2023, σε ένα αγώνα της Σέριε Α εναντίον της Φροζινόνε, ο Ντιμάρκο σκόραρε από 56,08 μέτρα, κοντά στη γραμμή του κέντρου του γηπέδου. Το παιχνίδι έληξε με νίκη 2-0 για την Ίντερ.

Στις 30 Δεκεμβρίου 2023, ο Ντιμάρκο επέκτεινε το συμβόλαιό του με το Ίντερ μέχρι το 2027.

 Διεθνής καριέρα 
Το 2013, αποτέλεσε μέλος της ομάδας κάτων των 17 της Ιταλίας, που έφτασε στον τελικό του Ευρωπαϊκού πρωταθλήματος της ΟΥΕΦΑ για ποδοσφαιριστές κάτω των 17 ετών που διεξήχθη στην Σλοβακία. Με την Ιταλία Κ19, συμμετείχε στο Ευρωπαϊκό Πρωτάθλημα Κ19 του 2016, όπου η Ιταλία έφτασε στον τελικό. Σκόραρε τέσσερα γκολ στο τουρνουά, συμπεριλαμβανομένων τριών πέναλτι και μίας απευθείας εκτέλεσης φάουλ.

Το 2017, συμμετείχε στο Παγκόσμιο Κύπελλο Κ20 της ΦΙΦΑ στη Νότια Κορέα, στο οποίο η Ιταλία Κ20 τερμάτισε τρίτη.

Στις 22 Μαρτίου 2018, πραγματοποίησε το ντεμπούτο του με την Ιταλία Κ21, σε έναν φιλικό αγώνα εναντίον της Νορβηγίας Κ21, μπαίνοντας στον αγώνα ως αλλαγή. Σκόραρε το πρώτο του γκολ για την Εθνική Ιταλίας κάτω των 21, στις 11 Σεπτεμβρίου του ίδιου χρόνου, σε έναν φιλικό αγώνα εναντίον της Αλβανίας (3-1).

Έλαβε την πρώτη του κλήση στην Εθνική Ιταλίας για τον τελικό του Νέισιονς Λιγκ του 2021, αλλά έκανε το ντεμπούτο του στις 4 Ιουνίου 2022 σε έναν αγώνα εναντίον της Γερμανίας (1-1) στα πλαίσια του ΟΥΕΦΑ Νέισιονς Λιγκ που διεξήχθη στη Μπολόνια. Σημείωσε το πρώτο του γκολ για την εθνική Ιταλίας, στις 26 Σεπτεμβρίου του 2022, σε μια νίκη με 2-0 επί της Ουγγαρίας, στα πλαίσια στο Νέισιονς Λιγκ 2022-23. Το αποτέλεσμα επέτρεψε στην Ιταλία να προκριθεί στους τελικούς της διοργάνωσης. Το γκολ του, ήταν επίσης το 1.500ο συνολικά γκολ της Εθνικής Ιταλίας. Σκόραρε το δεύτερο γκολ με την Εθνική στις 18 Ιουνίου του 2023 σε μία νίκη με 3-2 επί της Ολλανδίας. 

 Διακρίσεις 
Ίντερ

 Σέριε Α: 2023-24
 Κύπελλο Ιταλίας: 2021-22, 2022-23 
 Σούπερ Καπ Ιταλίας: 2021, 2022, 2023

Ατομικές

 Ομάδα του σεζόν στο ΟΥΕΦΑ Τσάμπιονς Λιγκ: 2022-23 
 Γκολ του μήνα στην Σέριε Α: Νοέμβριος 2023
 Ομάδα της σεζόν στην Σέριε Α: 2023-24

 Παραπομπές 

 Εξωτερικοί σύνδεσμοι 

 Προφίλ  Αρχειοθετημένο  Wayback Machine στην ιστοσελίδα του Inter Milan


Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Άσκολι Κάλτσιο 1898
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Έμπολι ΦΚ
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ποδοσφαιριστές ΦΚ Σιόν
Κατηγορία:Ιταλοί ποδοσφαιριστές στο εξωτερικό
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Ευρωπαϊκού Πρωταθλήματος 2024